1. ΝΟΜΟΘΕΤ. ΔΙΑΤΑΓΜΑ υπ’ αριθ. 390 της 20/29 Δεκ. 1969 (ΦΕΚ Α΄ 283)  Περί συστάσεως Κέντρου Ηλεκτρονικού Υπολογιστού Κοινωνικών Υπηρεσιών.  Ίδρυσις-Όνομα-Έδρα Άρθρ.1.-Ιδρύεται δια του παρόντος νομικόν πρόσωπον ιδιωτικού δικαίου κοινωφελούς χαρακτήρος υπό το όνομα «Κέντρον Ηλεκτρονικού Υπολογιστού Κοινωνικών Υπηρεσιών» εδρεύον εν Αθήναις και αποκαλούμενον εν τοις επομένοις «Κέντρον». Το Κέντρον απολαύει διοικητικής και οικονομικής αυτονομίας και τελεί υπό την εποπτείαν και τον έλεγχον του Υπουργείου Κοινωνικών Υπηρεσιών. Σκοπός Άρθρ.2.-1.Σκοπός του Κέντρου είναι η δια των μηχανογραφικών του μέσων εξυπηρέτησις των φορέων κοινωνικής ασφαλίσεως και κοινωνικής πολιτικής των υπαγομένων εις την εποπτείαν και τον έλεγχον του Υπουργείου Κοινωνικών Υπηρεσιών, ως και των Υπηρεσιών του Υπουργείου τούτου. 2.Το Κέντρον δύναται επίσης να παρέχη τας υπηρεσίας του και προς το Δημόσιον, ως και προς έτερα, πλην των εν τη προηγουμένη παραγράφω αναφερομένων, νομικά πρόσωπα. Για το Ι.Κ.Α. και τον Ο.Γ.Α. βλ. άρθρ. 19 Νόμ. 1199/1-1 Σεπτ. 1981 (ΦΕΚ Α΄ 237) (κατωτ. αριθ. 9). Διοίκησις Άρθρ.3.-1.Όργανον Διοικήσεως  του Κέντρου είναι το Διοικητικόν Συμβούλιον απαρτιζόμενον εκ του Προέδρου, τριών ανωτάτων ή ανωτέρων εν ενεργεία ή μη δημοσίων λειτουργών και εκ δύο μελών λαμβανομένων εξ εκπροσώπων φορέων κοινωνικής ασφαλίσεως ή ειδικών επιστημόνων. Καθήκοντα εισηγητού εκτελεί ο Γενικός Διευθυντής του Κέντρου. 2.Ο διορισμός του Προέδρου, των μελών του Δ.Σ. του Κέντρου ως και των αναπληρωτών των εχόντων τας ιδιότητας των αναπληρουμένων ενεργείται δι’ αποφάσεως του Υπουργού Κοινωνικών Υπηρεσιών επί τριετεί θητεία. 3.Η μηνιαία αποζημίωσις των μελών του Διοικητικού Συμβουλίου, του εισηγητού και του γραμματέως καθορίζεται εκάστοτε δια κοινής αποφάσεως των Υπουργών Οικονομικών και Κοινωνικών Υπηρεσιών. Πρόεδρος Διοικητικού Συμβουλίου Άρθρ.4.-Ο Πρόεδρος του Διοικητικού Συμβουλίου εκπροσωπεί το Κέντρον εις πάσας αυτού τας σχέσεις ως και ενώπιον των Δικαστηρίων και πάσης εν γένει Αρχής και έναντι παντός τρίτου. Περιουσία Άρθρ.5.-1.Άπαντα τα μηχανογραφικά μέσα και το εν γένει πάσης φύσεως μηχανογραφικόν υλικόν, τα χρησιμοποιούμενα κατά κυριότητα υπό του Οργανισμού Γεωργικών Ασφαλίσεων, του Ιδρύματος Κοινωνικών Ασφαλίσεων, του Ταμείου Ασφαλίσεως Εμπόρων, του Ταμείου Ασφαλίσεως Επαγγελματικών και Βιοτεχνών Ελλάδος, του Ταμείου Νομικών, ως και παντός ετέρου φορέως κοινωνικής ασφαλίσεως και πολιτικής υπαγομένου εις το Υπουργείον Κοινωνικών Υπηρεσιών, περιέρχονται από της ισχύος του παρόντος εις το Κέντρον κατά κυριότητα κατόπιν αποφάσεως των Διοικητικών Συμβουλίων των Οργανισμών τούτων, καθοριζουσών τας λεπτομερείας της μεταβιβάσεως. 2.Η Επιτροπή εξ ειδικών οριζομένη δι’ αποφάσεως του Υπουργού Κοινωνικών Υπηρεσιών, εις ην μετέχει απαραιτήτως και εκπρόσωπος των εν τη προηγουμένη παραγράφω αναφερομένων φορέων, θέλει καθορίση δι’ αποφάσεως της το καταβλητέον υπό του Κέντρου τίμημα της περιερχομένης εις τούτο κατά πλήρες δικαίωμα κυριότητος περιουσίας βάσει της ενεστώσης αξίας της. Εν περιπτώσει διαφωνίας του Διοικητικού Συμβουλίου φορέως τινός προς την απόφασιν της επιτροπής, το τίμημα καθορίζεται δια δικαστικής αποφάσεως. Η καταβολή του τιμήματος δύναται να ενεργηθή και δια συμψηφισμού των εκ της παροχής των υπηρεσιών του Κέντρου απαιτήσεών του εξ αμοιβών κατά τα εν τω επομένω άρθρω οριζόμενα.  (Αντί για τη σελ. 60,21) Σελ. 60,21 Τεύχος 777-Σελ. 121 Κέντρο Ηλεκτρονικού Υπολογιστού Κοινωνικών Υπηρεσιών 35.Α.ζ.1    3.Επίσης περιέρχονται ει το Κέντρον και τα βάσει συμβάσεως μισθώσεως χρησιμοποιούμενα υπό των εν παρ. 1 φορέων μηχανογραφικά και λοιπά μέσα, υπεισερχομένου του Κέντρου, εις τα δικαιώματα και τας υποχρεώσεις της συμβάσεως μισθώσεως ως οιονεί καθολικού διαδόχου. Πόροι Άρθρ.6.-Πόροι του Κέντρου είναι: α.Αι πρόσοδοι εκ της παροχής των υπηρεσιών του προς τα εν άρθρ. 2 αναφερόμενα εν γένει νομικά πρόσωπα ή το Δημόσιον. Η καταβαλλομένη αμοιβή δια την παροχήν των υπηρεσιών τούτων ορίζεται εκάστοτε δι’ αποφάσεως του Υπουργού Κοινωνικών Υπηρεσιών, μετά προηγουμένην γνώμην του Διοικητικού Συμβουλίου, είναι δε ο ανάλογος προς την προσφερομένην υπηρεσίαν και το κόστος ταύτης. β.Αι πρόσοδοι εκ της περιουσίας του. γ.Δωρεαί, κληροδοτήματα και πάσης εν γένει φύσεως επιχορηγήσεις. Προϋπολογισμός Άρθρ.7.-1.Κατά μήνα Νοέμβριον εκάστου έτους συντάσσεται ο Προϋπολογισμός επί τη βάσει των προβλεπομένων να πραγματοποιηθούν κατά το επόμενον έτος εσόδων και εξόδων του προγράμματος της υπό του Κέντρου παρασχεθησομένης εξυπηρετήσεως και των αποσβέσεων. Ο προϋπολογισμός εγκρίνεται υπό του Υπουργού Κοινωνικών Υπηρεσιών. 2.Επί τη βάσει της προβλεπομένης εξυπηρετήσεως καταλογίζεται προσωρινώς δι’ αποφάσεως του Υπουργού Κοινωνικών Υπηρεσιών η καταβλητέα υφ’ εκάστου των εξυπηρετουμένων φορέων αμοιβή, ήτις και προκαταβάλλεται εις τριμηνιαίας δόσεις. 3.Επί τη βάσει των απολογιστικών δεδομένων του διαρρεύσαντος έτους γίνεται κατά μήνα Μάρτιον του επομένου  έτους ο οριστικός καταλογισμός των κατά την προηγουμένην παράγραφον αμοιβών επακολουθεί δε η εκκαθάρισις των λογαριασμών. 4.Δια την κατάρτισιν του πρώτου προϋπολογισμού του Κέντρου θέλουν ληφθη υπ’ όψιν τα στοιχεία τα προερχόμενα εκ της μέχρι της δημοσιεύσεως του παρόντος Νόμου παροχής υπηρεσιών εις ους φορείς διατίθενται ήδη τα μηχανογραφικά μέσα. Διαδικασία εισπράξεων Άρθρ.8.-1.Εις τους προϋπολογισμούς των εξυπηρετουμένων υπό του Κέντρου φορέων εγγράφεται καθ’ έκαστον έτος υπό ίδιον κωδικόν αριθμόν η αναγκαιούσα πίστωσις δια την καταβολήν του αντιτίμου της υπό του Κέντρου παρασχεθησομένης εις τους φορείς εξυπηρετήσεως.     Σελ. 60,22(α) Τεύχος 777-Σελ. 122 2.Αι πάσης φύσεως απαιτήσεις του Κέντρου καθ’ οιουδήποτε πλην του Δημοσίου, εισπράττονται κατά τας διατάξεις και την διαδικασίαν του Νόμου περί εισπράξεως δημοσίων εσόδων, κατόπιν αποφάσεως του Διοικητικού Συμβουλίου, επεχούσης θέσιν βεβαιώσεως του εσόδου. Προσωπικόν Άρθρ.9.-1.Συνιστώνται δυνάμει του παρόντος 150 οργανικαί θέσεις προσωπικού παρά τω Κέντρω κατανεμόμεναι ως ακολούθως: α.30 θέσεις διοικητικού και διαχειριστικού προσωπικού. β.20 θέσεις βοηθητικού και υπηρετικού προσωπικού. γ.10 θέσεις τεχνιτών. δ.90 θέσεις προγραμματιστών, αναλυτών και χειριστών. 2.Κατά την πρώτην εφαρμογήν του παρόντος αι ανωτέρω θέσεις πληρούνται δια μετατάξεως του ήδη υπηρετούντος προσωπικού εις τας μηχανογραφικάς υπηρεσίας των εν παρ. 1 του άρθρ. 5 φορέων, ως και προσωπικού άλλων κατηγοριών των αυτών φορέων και προσωπικού του Υπουργείου Κοινωνικών Υπηρεσιών, ως και δι’ απ’ ευθείας διορισμού μέχρις 25 υπαλλήλων του Κέντρου δι’ αποφάσεως του Υπουργού Κοινωνικών Υπηρεσιών και του Γενικού Διευθυντού αυτού δι’ αποφάσεως του Υπουργικού Συμβουλίου. 3.Η μετάταξις ενεργείται, αιτήσει των υπαλλήλων, δι’ αποφάσεως του Υπουργού Κοινωνικών Υπηρεσιών μετά πρότασιν του Διοικητικού Συμβουλίου του Κέντρου και γνώμην του παρά τω Υπουργείω λειτουργούντος πενταμελούς Υπηρεσιακού Συμβουλίου. Δια της αυτής αποφάσεως ρυθμίζεται η ένταξις εις τας θέσεις, ο βαθμός και η εις τούτον αρχαιότης, ο συνολικός χρόνος υπηρεσίας των μετατασσομένων όστις λογίζεται ως διανυθείς παρά τω Κέντρω ως και παν θέμα απορρέον εκ της μετατάξεως.           35.Α.ζ.1 Κέντρο Ηλεκτρονικού Υπολογιστού Κοινωνικών Υπηρεσιών    4.Εκ της μετατάξεως ουδεμία μείωσις των ήδη καταβαλλομένων αποδοχών εις τους μετατασσομένους δύναται να επέλθη. 5.Από της ισχύος του παρόντος καταργούνται άπασαι αι οργανικαί θέσεις των υπηρεσιών μηχανογραφήσεως των εν παρ. 1 του άρθρ. 5 φορέων. Το υπηρετούν εις τας καταργουμένας θέσεις προσωπικόν το μη αποδεχόμενον την μετάταξιν εις το Κέντρον, μετατάσσεται υποχρεωτικώς εις κενάς οργανικάς θέσεις ετέρων δημοσίων υπηρεσιών ή υπηρεσιών Ν.Π.Δ.Δ. διαθετούσας μηχανογραφικά μέσα. 6.Το μετατασσόμενον  προσωπικόν διατηρεί την ασφαλιστικήν εν γένει κατάστασιν (εξ απόψεως ασφαλίσεως γήρατος, ασθενείας κλπ.) την οποίαν είχε προς της μετατάξεως, ο χρόνος δε  υπηρεσίας παρά τω Κέντρω εξομοιούται δια την ασφαλιστικήν του κατάστασιν προς τον χρόνον υπηρεσίας παρά τω φορεί η υπηρεσία εξ ης μετετάγη. 7.Δι’ αποφάσεων του Υπουργού Κοινωνικών Υπηρεσιών δύναται ν’ αποσπάται προσωρινώς, εις το Κέντρον και δια την πλήρωσιν των υπηρεσιακών αναγκών αυτού, προσωπικόν του Υπουργείου Κοινωνικών Υπηρεσιών, ως και τοιούτον των ασφαλιστικών φορέων των υπαγομένων υπό την εποπτείαν του Υπουργείου Κοινωνικών Υπηρεσιών. 8.Μέχρις εκδόσεως της κατά την παρ. 3 του παρόντος άρθρου αποφάσεως το μετατασσόμενον προσωπικόν θέλει εξακολουθήσει διεπόμενον υπό των προ της μετατάξεώς του ισχυουσών προς τούτο διατάξεων, θεωρούμενον πάντως ως ανήκον εις το Κέντρον. 9.Καθήκοντα Γενικού Διευθυντού και Εισηγητού παρά τω Διοικητικώ Συμβούλιω του Κέντρου μέχρι διορισμού Γενικού Διευθυντού εκτελεί εις εκ των μετατασσομένων ή αποσπομένων ανωτέρων υπαλλήλων, οριζόμενος δι’ αποφάσεως του Υπουργού Κοινωνικών Υπηρεσιών. Δια της αυτής αποφάσεως, ορίζεται και ο Γραμματεύς του Διοικητικού Συμβουλίου. Προνόμια Άρθρ.10.-Το Κέντρον απολαύει εις πάσαν περίπτωσιν πάντων των προνομίων, απαλλαγών και ατελειών ων απολαύει εκάστοτε ο Οργανισμός Γεωργικών Ασφαλίσεων. Τελικαί Διατάξεις Άρθρ.11.-1.Τα της εν γένει οργανώσεως, συνθέσεως των υπηρεσιών εντός του αριθμού των εν άρθρ. 9 οργανικών θέσεων προσωπικού και λειτουργίας του Κέντρου, τα των κατηγοριών και διαβαθμίσεων, τα της μισθοδοσίας και τα του τεχνικού επιδόματος, τα των προσόντων διορισμού, τα της επιλογής και της προσλήψεως, τα της προαγωγικής εξελίξεως και τα της εν γένει υπηρεσιακής καταστάσεως του προσωπικού του Κέντρου ρυθμίζονται δια Κανονισμού  του Κέντρου ρυθμίζονται δια Κανονισμού εκδιδομένου υπό των Υπουργών Οικονομικών και Κοινωνικών Υπηρεσιών μετά γνώμην του Διοικητικού Συμβουλίου του Κέντρου. 2.Δι’ αποφάσεων του Υπουργού Κοινωνικών Υπηρεσιών θέλει ρυθμισθή και πάσα άλλη λεπτομέρεια αναγκαία δια την εφαρμογήν του παρόντος Νόμου. Ακροτελεύτιος διάταξις Άρθρ.12.-Η ισχύς του παρόντος, άρχεται από της 1ης του επομένου της δημοσιεύσεώς του μηνός.   